hu hu hu hu hu hu hu hu hu en hu hu en hu hu en hu hu en hu en hu en hu en hu en en hu hu hu hu hu hu hu hu eo
Van mód az alkoholizmus kezelésére! Keressen minket!
Van mód az alkoholizmus kezelésére! – gondolatok egy szegedi szociális munkástól.
Szegedi születésűként igazán szerencsésnek érzem magam, hogy a napfény városáról írhatok. E déli megyeszékhely ugyanis nem csak pezsgő egyetemi és kulturális életéről ismert, hanem a napsütéses órák számáról is. Itt, a Tisza-parthoz közel, pontosabban a színház és a mozi épülete közötti téren bizony még pálmafákkal is találkozhatunk – tiszta mediterrán hangulat, ugye?
Persze azért már jó ideje más szemmel nézek a városra, mint gyerekként. Anno a kilencvenes években hatalmasnak tűnt. A sétálóutca magas, díszes homlokzatai, a Dóm égig érő tornyai – a pesti vonatról leszállva, a peronról volt a legjobb nézni, ahogy kimagaslik a tájból -, a Tiszát átszelő két híd mind monumentálisnak látszottak. Manapság már a város szépségei mellett meglátom a kevésbé vonzó részeit is. Azt, hogy a főváros pulzáló létéhez képest Szeged gyakran nem nyugodt vagy élhető, hanem kifejezetten üres. Egyértelműen az egyetemisták és a külföldiek azok, akik igazán megtöltik élettel.
De nem akarok kegyetlen lenni szülővárosommal és a számomra egyik legkedvesebb településsel. Lehet, hogy inkább én változtam és nem ő – talán tekinthetnék úgy rá, mint egy olyan biztonságos pontra, ami mindig tárt karokkal vár, bárhová is vet az élet, és szeretettel körülölel.
Legszebb éveim a gyerekkorom után azok voltak, amikor fiatal felnőttként kezdtem önmagamra találni. Főállás mellett, levelezőn tanultam szociális munka szakon, mellette a kreatív hobbijaimra, mint az írás vagy a rajz ugyan nem sok időm maradt, de kárpótolt az, hogy a saját lábamon álltam és azt tanulhattam, ami mindig is érdekelt. Pszichológia, szociológiai, szociális jog és még megannyi izgalmas tárgy, az ország egyik (sőt gyakran a legjobbnak ítélt) egyetemén! Mindig is hálás szívvel gondolok vissza arra a tanári karra, akik a tudásuk, empátiájuk és partnerségük lenyomatát ott hagyták az évfolyamunkon. Soha ilyen jó pedagógusaim nem voltak, mint ott, sajnos mára már ők is szétszéledtek, bár szerencsére szakmán belül maradtak.
A kedvenc tárgyaim a pszichológia kurzusok mellett a családterápiás és az addiktológiai óráink voltak. Az órák interaktivitása különösen segítette az ismeretanyag elsajátítását, hiszen más volt most azoktól hallani, akiknek több évtizedes szakmai tapasztalatuk van a területen, mint amiket évek alatt, önszorgalomból a sok-sok szakirodalomból megismertem. Családterápia órán még a saját családi történetünket is bemutattuk és feldolgoztuk. Nagyon intim, érzelmileg nem feltétlen könnyű, mégis felszabadító pillanatok voltak, amelyekre örökké emlékezni fogok.
Az addiktológia témaköre is a szívem csücske maradt, így különösen izgalmasnak találtam, amikor egy volt csoporttársam egy oldalra hívta fel a figyelmemet, ami az alkoholizmus kezelésének egyik legjobb módját kívánja bemutatni. A szakmai team neve Felépülők – a Családi Felépülés Központ pedig az a hely, ahol az alkoholbetegségből való felépülés megvalósul. Az alkoholizmus kezelése igen komplex probléma, ahol – ahogy az oldalon is megfogalmazzák – a kémiai függőség több területen van jelen: a fizikai tényezőkön kívül nem lehet eltekinteni a pszichológiai, szociális és lelki, illetve szellemi tényezők szintjétől sem. Ugyanilyen komplex szemléletmódot, azaz pontosabban rendszerszemléletet igényel “az egyén, mint a családi rendszer egyik tagja” megközelítés. Mindez azt jelenti, hogy a teljes gyógyulás érdekében a környezeti tényezőket is figyelembe kell venni, hiszen az egyén nem független attól, a hozzátartozók bevonása a gyógyulási folyamatokba szintén hasznosnak bizonyul.
A weboldal kifejezetten információban gazdag, az alkoholizmus kezelése ugyanis megannyi kérdést vet fel, a szakmai csapat pedig már az oldalon igyekszik a lehető legtöbbre választ adni. A főbb menüpontok között találjuk az elsősorban a hozzátartozóknak szóló részt, az árakat és a kapcsolatfelvevésre alkalmas lehetőségeket bemutató oldalt. Emellett a blog az, amit mindenképp szeretnék kiemelni, hiszen itt részletes, szakmaiságban erős cikkek között válogathatunk, amelyek talán segítséget nyújthatnak a konkrét helyzetünkben is. Az “Alkoholizmus kezelése” és a “Rólunk” menüpontok nyilacskáit lenyitva a programról, az alapokat adó Minnesota-modellről és a 28 napos felépülési program helyszínéről találunk több információt, emellett az addiktológiai szakembereket is jobban megismerhetjük. A különböző sajtómegjelenéseket és a már programban részt vett személyek anonim véleményeit, beszámolóit is itt tudjuk megtekinteni. Ez a testi-lelki-mentális betegség – mint megtudhatjuk – a klasszikus értelemben nem gyógyítható, de az élethosszig tartó felépülés lehetséges. Ijesztő adat, hogy hazánkban közel egymillióra tehető az alkoholbetegek száma – és ez még egy úgymond “pozitív” becslés, a valóságban ennél jóval nagyobb lehet a szám. (A blogon ehhez kapcsolódó hasznos cikkeket olvashatunk, például arról, hogy hol kezdődik valójában az alkoholfüggőség, vagy mik a jellemzői egy magasan funkcionáló alkoholistának.)
Mitől más ez a 28 napos program, mint a többi, hazánkban elérhető rehabilitációs folyamat? A programban való részvételhez először is elengedhetetlen az elhivatottság, hiszen itt nem 1-2 órás konzultációkról beszélünk – amelyek után a kliens megszokott környezetébe tér vissza, pontosan oda, ahol a probléma felütötte a fejét -, hanem egy bentlakásos programról, ahol szabályok és keretrendszer (pl. napirend) segítik a felépülést. A saját felépülési élménnyel rendelkező (azaz egykor szintén a függőséggel küzdő) szakemberek egyéni, illetve 4-6 fős csoportokban történő foglalkozás keretein belül támogatják a belső munkát, ahol a közösség, a “sorstársak” szerepe és a csoportdinamika is rendkívül fontos eleme a folyamatoknak. A program vége után sem engedik el az egykori bentlakók kezét: a 28 napos rehabilitációt ingyenes utógondozás követi.
A jelentkezés folyamata kissé időigényes, de nem bonyolult és mindenképpen szükséges ahhoz, hogy a lehető legjobb megoldást sikerüljön megtalálni a problémára. A Felépülők magán rehabilitációs intézmény egész évben várja a jelentkezéseket, megkereséseket, ugyanis a bekerülést megelőző állapotfelméréseket folyamatosan végzik. Állapotfelmérésre való időpont egyeztetésére minden hétköznap, 08:00 és 17:00 óra között van mód telefonon. Emellett az alapvető információk átadása, a problémás helyzet felvázolása is megtörténik itt. Ezt követi a személyes találkozást igénylő állapotfelmérés – az országban két helyszínen, Veszprémben vagy Budapesten (a programok helyszínen) van erre lehetőség. Ennek díja 20.000 Ft. A találkozón a legideálisabb, ha a függő és a támogató (családtag vagy barát) is részt tud venni, de már az egyikükkel is el tud indulni a folyamat. Az alkalom során az alapvető problémák és a lehetőségek azonosítása történik meg, a szakemberek felvázolják és javaslatot tesznek a gyógyulási folyamat részletes elemeire, tennivalóira. Olyan is előfordul, hogy egy alkoholbetegnek nem éppen a 28 napos bentlakásos program a legjobb megoldás – akár a kora, akár az állapota súlyossága miatt. A segítők ilyenkor egyéb lehetőségeket mutatnak be az alkoholizmus kezelésére – szükség esetén más intézménybe irányítják át a klienst. De a Felépülők rehabilitációs programjánál maradva: amennyiben a közös munka zöld utat kap, úgy a folyamatban az egyéni konzultációk sora következik. A találkozó során többek között közös döntés születik arról, mely a legalkalmasabb kezelési forma, ezt viszi tovább az egyéni konzultáció, amely jellemzően 6-8 alkalmat jelent, heti rendszerességgel, megszakítás nélkül. Szintén a veszprémi vagy a budapesti helyszínen van erre mód, 15.000 Ft/alkalom költséggel kell számolni. Hasonló szerepet tölt be a folyamatban a családi konzultáció, amelyen részt venni – az eddigiekhez hasonlóan – előre egyeztetett időpontban van lehetőség, a díja 25.000 Ft/alkalom. Ezek a konzultációk megelőzik a programokra való bekerülést, ugyanakkor a családi alkalmak egy utógondozási folyamat részeként is szerepelhetnek a rehabilitációs tervben.
Maga a már sokat emlegetett 28 napos komplex, bentlakásos rehabilitációs program összesen 1.500.000 Ft-ba kerül. A Balatontól északra található nyugodt, turistamentes környezetben kapott helyet a rehabilitációs ház, amely minden kényelmet megad a felépüléshez. 0-24 órában szakember jelenléte biztosított, 120 órányi csoportmunka, egyéni konzultációk, heti Balaton-felvidéki kirándulások, családi programok (pl. hozzátartozóknak pszichológiai edukációs előadás, konzultáció, családi nap) tarkítják a napokat. Az ár az eddigiek mellett tartalmazza a teljes, svédasztalos, meleg ebédes és vacsorás ellátást és a program során felhasznált tárgyi eszközök árát is.
Bízom abban, hogy valakinek hasznos lesz ez a kis rövid összefoglaló a Felépülőkről. Akár minket érint a probléma, akár egy hozzátartozónkat, minél korábbi szakaszban vágunk neki az alkoholizmus kezelésének, annál szerencsésebb.
Költöztetés Budapest városában garanciával!
Print on demand, igény szerinti nyomtatás pólóra.
A horgászoknak készült kéztörlő kendő praktikus társ a vadonban!
A napelem az egyik legjobb befektetés.
Fontos, hogy mindig naprakészek legyünk.
A weboldal használatának folytatásával Ön elfogadja a cookie-k használatát További információk Elfogadom
A cookie beállítások ezen a weboldalon "cookie-k engedélyezve" beállításon vannak, hogy a lehető legjobb böngészési élményt nyújthassuk Önnek. Ha Ön folytatja ennek a weboldalnak a használatát anélkül, hogy megváltoztatná a cookie beállításokat, vagy az alábbi "Elfogadom" gombra kattint, akkor Ön hozzájárul a fentiekhez.